**Sklepi 12. redne seje, z dne 22. 5. 2014**

**1. SKLEP:**

**Dnevni red je soglasno sprejet.**

**2. SKLEP:**

**Potrdi se zapisnik 11. seje (redne) z dne 10. 4. 2014.**

**3. SKLEP:**

**Na predlog članov sveta, g. Mihe Hočevarja in g. Matjaža Pavlovca se je svet seznanil s potekom postopka sprejemanja Zakona o Slovenskem avdiovizualnem centru.**

**4. SKLEP:**

**Svet je bil seznanjen z namero o preselitvi Slovenskega filmskega centra v prostore Filmskega studia Viba film Ljubljana. Po mnenju sveta bi bilo pred preselitvijo potrebno narediti prostorsko študijo oz. oceno finančnih posledic preselitve.**

**5. SKLEP:**

**Svet je bil seznanjen s stanjem premičnega premoženja (tovornjak, nevozni agregat) in se strinja s predlogom za odprodajo. Poleg tega svet zavezuje v.d. direktorja, da se v najkrajšem možnem času dogovori z vodstvom Slovenske kinoteke oziroma njenim muzejskim oddelkom za strokovni pregled rekvizitov, kostumov in tehnike, ki niso več v uporabi in knjigovodsko odpisani. Na podlagi strokovnega pregleda naj do naslednje seje pripravi predlog za hranjenje nekaterih predmetov kot filmske dediščine oziroma za odprodajo ali zavrženje.**

**6. SKLEP:**

**Svet daje soglasje k predlogu za sklenitev podjemne pogodbe v primeru prekinitve bolniške odsotnosti redno zaposlene vodje financ.**

**7. SKLEP:**

**Svet daje soglasje, da se delovno mesto »Sistemski operater in vzdrževalec sistemov za post produkcijo slike in zvoka« zapre oz. ostane nezasedeno, zasede pa se delovno mesto »Vodja oddelka slike«, ki se v skladu z veljavnimi predpisi s področja javnih uslužbencev in Katalogom funkcij, delovnih mest in nazivov za javni sektor preimenuje v delovno mesto »Mojster videa« (zaporedna številka DM: 2128, šifra DM: G027081, TR: VII/2, plačni razred 32 - 42).**

**8. SKLEP:**

**Svet se je seznanil z večjimi tržnimi projekti in se strinja s predlogom glede tržnega najema ateljejev in tehnike za daljši čas v jesenskem terminu v letu 2014 glede na to, da v tem terminu po mnenju Slovenskega filmskega centra ni predvidenih potreb s strani nacionalnega filmskega programa.**